**ДОГОВОР**

**№** РД 51-68**/**29.11.2016 г.

Днес, 29.11.2016 г., в град София, **Министерство на земеделието и храните**, гр. София, бул. „Христо Ботев” № 55, ЕИК 831909905, представлявано от Десислава Жекова Танева – министър на земеделието и храните и от Капка Алексиева – началник на отдел „Счетоводство” в дирекция ФУ на МЗХ, наричано за краткост ВЪЗЛОЖИТЕЛ

и

“Порше Интер Ауто БГ“ ЕООД, БУЛСТАТ /ЕИК 175355023, представлявано от Маркус Татцер, в качеството му на управител, наричано по-долу за краткост ИЗПЪЛНИТЕЛ, на основание чл. 194, ал. 1 от Закона за обществените поръчки /ЗОП/ се договориха за следното:

**I. ПРЕДМЕТ НА ДОГОВОРА**

**Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ** се задължава да извърши гаранционна поддръжка на автомобили собственост на Министерство на земеделието и храните, съгласно техническата спецификация на възложителя Приложение № 1, неразделна част от договора и направеното техническо предложение - Приложение № 2 неразделна част от договора.

**(2)** Изпълнението на предмета на договора включва периодична диагностика и при необходимост ремонт на автомобилите на **ВЪЗЛОЖИТЕЛЯ** както и текущо техническо обслужване.

**II. СТОЙНОСТ НА УСЛУГИТЕ ПО ДОГОВОРА**

**Чл. 2 (1)** В стойността на услугата се включва стойността на всички разходи по извършването й, както и всички дължими данъци и такси.

**(2)** Стойността за извършване на услугата е фиксирана и не подлежи на промяна за срока на действие на договора.

**(3)** Общата стойност на договора е до 10 000 лева без вкл. ДДС или 12 000 лева с вкл. ДДС.

**(4)** Извършените по договора услуги се заплащат съгласно ценовото предложение на **ИЗПЪЛНИТЕЛЯ** и приложение № 1 към него както следва:

1. Стойност за репатриране на автомобил за 1 км. пробег на територията на цялата страна е 2.10

лв. (два лева и десет стотинки) без ДДС и 2.52 лв. (два лева и петдесет и две стотинки) с начислен ДДС.

**2.** Вложените части и материали при изпълнение на дейностите по договора се заплащат по цените оферирани от **ИЗПЪЛНИТЕЛЯ** в ценовото му предложение.

**3.** Стойността на извършените дейности и вложените части и материали, които не са включени в ценовото предложение се доказва от **ИЗПЪЛНИТЕЛЯ** с фактури, двустранно подписани приемо-предавателни протоколи и подробни количествено-стойностни сметки.

**4.** Цена на нормовреме: 65.00 лв.(шестдесет и пет лева) без ДДС или 78.00 лв. (седемдесет и осем лева) с ДДС за един човекочас.

**III. УСЛОВИЯ И НАЧИН НА ПЛАЩАНЕ**

**Чл. 3 (1)** Плащането по настоящия договор се осъществява чрез банков превод от страна на **ВЪЗЛОЖИТЕЛЯ,** в 30-дневен срок след представяне на фактура оригинал придружена с калкулация на извършената дейност, възлагателно писмо и констативен протокол, по следната банкова сметка на **ИЗПЪЛНИТЕЛЯ:**

Банка: НЕ СЕ ЧЕТЕ

IBAN: НЕ СЕ ЧЕТЕ

BIC: НЕ СЕ ЧЕТЕ

**(2)** Заплащането на всички дейности извън дейностите, описани в ценовото предложение на Изпълнителя се доказват с фактури и подробни количествено - стойностни сметки.

**(3)** Заплащането на всички вложени материали и резервни части извън приложените към документацията спецификации на автомобилите се доказват с фактури и подробни количествено стойностни сметки.

**ІV. МЯСТО НА ИЗПЪЛНЕНИЕ**

**Чл. 4.** Съгласно техническото предложение на Изпълнителя, а именно гр. София, ул. „Бойчо Бойчев“ №16

**V. СРОК НА ИЗПЪЛНЕНИЕ**

**Чл. 5 (1)** Договорът влиза в сила от датата на подписването му и е със срок на действие до изтичане на гаранционния срок на последния придобит автомобил или до достигане на стойността на заплатените по него услуги до размера на общата му стойност, посочена в чл. 2 ал. 3 от настоящия договор, в зависимост от това кое събитие настъпи първо.

**(2)** Срокът по ал. 1 не се отнася за задълженията на **ИЗПЪЛНИТЕЛЯ** свързани с гаранционния срок на вложените резервни части. Тези задължения следва да бъдат изпълнявани до изтичането на гаранционния им срок.

**VI . ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6 (1)**  **ИЗПЪЛНИТЕЛЯТ** се задължава да извърши услугата предмет на настоящия договор:

1 при спазване на изискванията на техническата спецификация и техническото предложение, като:

**2.** при спазване на нормативните актове, които са относими към извършваната дейност;

**2.** при осигуряване най-висок стандарт на професионално и етично поведение;

**3.** да съгласува действията си с **ВЪЗЛОЖИТЕЛЯ** иго информира за хода на изпълнението на възложените му дейности, както и за възникнали проблеми при изпълнението на услугата;

**(2)** **ИЗПЪЛНИТЕЛЯТ** извършва следгаранционното сервизно обслужване и текущия ремонт на автомобилите на **ВЪЗЛОЖИТЕЛЯ** с предимство.

**(3) ВЪЗЛОЖИТЕЛЯТ**, чрез упълномощени длъжностни лица извършва поръчка при приемчика в сервиза на **ИЗПЪЛНИТЕЛЯ** за всеки отделен автомобил и за всеки конкретен вид ремонт и/или преглед.

**Чл. 7 (1) ИЗПЪЛНИТЕЛЯТ** има право:

**1.** да получи уговореното възнаграждение при точно изпълнение на предмета на договора.

**2.** да получи пълно съдействие от страна **на ВЪЗЛОЖИТЕЛЯ** за осъществяване на услугата.

**(2)** Изпълнителя се задължава да представи гаранция за изпълнение на настоящия договор в момента на подписването му. Гаранцията е 3 % от стойността на договора без включен ДДС и е в размер на 300,00 лева.

**(3)** Гаранцията е със срок на действие 60 (шестдесет) календарни дни след датата на изпълнение на договора.

**(4)** Гаранцията за изпълнение на договора се задържа при неговото прекратяване по чл.14 ал.4, т.4, както и при условията на чл.10

**(5)** **ИЗПЪЛНИТЕЛЯТ** документира необходимостта от конкретни ремонтни дейности с констативен протокол, който се подписва от двете страни.

**VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8 (1).** **ВЪЗЛОЖИТЕЛЯТ** има право да бъде информиран във всеки един момент за етапа на изпълнение на договора, качеството и възникналите трудности, без това да пречи на текущата работа на **ИЗПЪЛНИТЕЛЯ.**

**(2) ВЪЗЛОЖИТЕЛЯТ**  се задължава:

**1.** да приеме извършената услуга от **ИЗПЪЛНИТЕЛЯ**, съответстваща по вид, количество и качество на описаното в настоящия договор с приемателно-предавателен протокол, подписан от представители на двете страни по договора. **ВЪЗЛОЖИТЕЛЯТ** определя служител от съответното структурно звено, отговарящо за изпълнението на договора за подписването на приемателно- предавателния протокол.

**2.** да заплати извършената услуга , след завършване и представяне на необходимите документи.

**VIII. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ**

**Чл. 9 (1) ВЪЗЛОЖИТЕЛЯТ** може да предявява рекламации пред **ИЗПЪЛНИТЕЛЯ** за некачествено и неточно изпълнение на услугата.

**(2)** **ВЪЗЛОЖИТЕЛЯТ** е длъжен да уведоми писмено **ИЗПЪЛНИТЕЛЯ** за установените дефекти/несъответствия в 3 (три) дневен срок от констатирането им.

**(3)** В рекламациите се посочва номерът на договора, вида на услугата, основанието за рекламация и конкретното искане на **ВЪЗЛОЖИТЕЛЯ**.

**(4)** В 3 (три) дневен срок от получаване на рекламацията, **ИЗПЪЛНИТЕЛЯТ** следва да отговори на **ВЪЗЛОЖИТЕЛЯ** писмено и конкретно дали приема рекламацията или я отхвърля, като мотивира становището си.

**(5) ИЗПЪЛНИТЕЛЯТ** е длъжен в 5/пет/ дневен срок от получаване на рекламацията за своя сметка и риск да отстрани неточностите, а при необходимост от тежки ремонти, срокът на ремонта е до 10 дни.

**IХ. ОТГОВОРНОСТ ПРИ НЕИЗПЪЛНЕНИЕ. НЕУСТОЙКИ**

**Чл. 10 (1)** За неизпълнение на задълженията си по настоящия договор, неизправната страна дължи неустойка в размер на 0,01 % на ден върху стойността на неизпълненото в договорените срокове задължение, но не повече от 10% (десет процента) от стойността на неизпълнението, както и обезщетение за претърпените вреди в случаите, когато те надхвърлят договорената неустойка.

**(2)** Когато, при наличие на рекламации, **ИЗПЪЛНИТЕЛЯТ** не изпълни задълженията си по раздел VIII от настоящия договор в срок, същият дължи на **ВЪЗЛОЖИТЕЛЯ** неустойка в размер на 0,05 % от цената на услугата, за която са направени рекламациите.

**(3)** При виновна забава на една от страните, продължила повече от 10 (десет) дни, другата страна има право да развали едностранно и без предизвестие този договор.

**(4)** **ВЪЗЛОЖИТЕЛЯТ** удовлетворява претенциите си относно неизпълнението на договора, както и за заплащане на неустойките от страна на **ИЗПЪЛНИТЕЛЯ** като задържа гаранцията за изпълнение по чл.7, ал. 2 от договора.

**X**.**НЕПРЕОДОЛИМА СИЛА**

**Чл. 11 (1)** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

**(2)** Ако страната, която е следвало да изпълни свое задължение по договора е била в забава, тя не може да се позовава на непреодолимасила. “Непреодолима сила“ по смисъла на този договор е непредвидено и/или непредотвратимо събитие от извънреден характер, възникнало след сключването на договора.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията и свързаните с тях насрещни задължения се спира.

**(5)** Не представлява “непреодолима сила” събитие, причинено по небрежност или чрез умишлено действие на **ВЪЗЛОЖИТЕЛЯ** или на негови представители и/или служители, както и недостига на парични средства на **ВЪЗЛОЖИТЕЛЯ**.

**ХІ. СПОРОВЕ**

**Чл. 12 (1)** Възникналите през времетраенето на договора спорове между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

**(2)** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**ХІІ. СЪОБЩЕНИЯ**

**Чл. 13 (1)** Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на **ИЗПЪЛНИТЕЛЯ** или **ВЪЗЛОЖИТЕЛЯ**.

**(2)** За дата на съобщението се смята :

* датата на предаването – при ръчно предаване на съобщението;
* датата на пощенското клеймо на обратната разписка – при изпращане по пощата;

1. датата на приемането – при изпращане по телефакс или телекс.

**(3)** За валидни адреси за приемане на съобщения, свързани с настоящия договор се смятат:

|  |  |
| --- | --- |
| **ЗА ИЗПЪЛНИТЕЛЯ:**  “Порше Интер Ауто БГ“ ЕООД  Гр. София  ул. „Бойчо Бойчев“ №16  тел.: 02 4245020  е-майл: borislav.dimitrov@porschebulgaria.bg | **ЗА ВЪЗЛОЖИТЕЛЯ:**  Министерство на земеделието и храните  Гр. София  бул. “Христо Ботев” № 55  тел.:  Факс: |

**(4)** При промяна на адреса, съответната страна е длъжна да уведоми другата в тридневен срок от промяната.

**ХІII. ДРУГИ УСЛОВИЯ**

**Чл.14 (1)** Настоящият договор може да бъде допълван и/или изменян по изключение при спазване изискванията на чл.116, ал. 5 от ЗОП, с изключение на случаите по чл. 116, ал. 1 и 2 от ЗОП.

**(2)** Нито една от страните няма право да прехвърля правата и задълженията, произтичащи от този договор.

**(3)** За неуредените въпроси в настоящия договор се прилага действащото българско законодателство.

**(4)** Настоящият договор се прекратява:

1. с изпълнение на задълженията на двете страни;
2. с изчерпване на финансовия ресурс;
3. по взаимно съгласие на страните, изразено в писмена форма;
4. при неизпълнение на някои или на всички задължения по договора, с писмено предизвестие от 15 дни, отправено от изправната към неизправната страна.

**XIV. ЗАКЛЮЧИТЕЛНИ РАЗПОРЕДБИ**

**Чл. 15.** При съставянето на настоящия договор се представиха следните документи:

1. Техническа а спецификация –неразделна част от договора;

2. Техническо предложение - неразделна част от договора;

3. Ценово предложение - неразделна част от договора;;

4. Гаранция за изпълнение на договора.

**Чл. 16.** Настоящият договор се състави в три еднообразни екземпляра на български език - един за **ИЗПЪЛНИТЕЛЯ** и два за **ВЪЗЛОЖИТЕЛЯ**.

**ЗА ВЪЗЛОЖИТЕЛ: /П/ НЕ СЕ ЧЕТЕ ЗА ИЗПЪЛНИТЕЛ:**

**МИНИСТЪР НА ЗЕМЕДЕЛИЕТО И ХРАНИТЕ УПРАВИТЕЛ /П/ НЕ СЕ ЧЕТЕ**

**ДЕСИСЛАВА ТАНЕВА МАРКУС ТАТЦЕР**

**НАЧАЛНИК НА ОТДЕЛ „СЧЕТОВОДСТВО”:**

**КАПКА АЛЕКСИЕВА /П/ НЕ СЕ ЧЕТЕ**